ג'מבורי הצופים העולמי ה-24

ג'מבורי הצופים העולמי ה-24 (בספרדית: 24º Jamboree Scout Mondial, בצרפתית: 24e Jamboree Scout Mondial) היה ג'מבורי שנערך בשמורת הצופים הלאומית של משפחת סאמיט בכטל במערב וירג'יניה בין 22 ביולי ל-2 באוגוסט 2019. באירוח האירוע שיתפו פעולה צופי אמריקה, צופי קנדה וארגון הצופים של מקסיקו. נושא הג'מבורי היה "פתחו עולם חדש". מעל 40,000 צופים ומדריכים מ-152 מדינות השתתפו באירוע.

 תוכנית האירוע 
שמאל|ממוזער|צופי ברזיל באתר הג'מבורי

 קיימות 
מרכז הקיימות (שכונה "בית העץ לקיימות") היה מרכז חינוכי פעיל למבקרים בשמורת הטבע, אשר סיפק מידע וכן חיבר את המשתתפים לרעיון הקיימות. העץ המקומי ששימש לבניית המבנה, מערכת איסוף מי הגשמים וניצול אנרגיית הרוח והשמש, שיקום הנחלים באזור, מיחזור וחום גיאותרמי היו רק כמה דוגמאות למאמצי הקיימות הנוספים שבוצעו בשטח המחנה.
 כפר הפיתוח הגלובלי 
בכפר הפיתוח הגלובלי, ניתנה לצופים הזדמנות ללמוד על סוגיות עולמיות וכיצד תנועת הצופים יכולה לסייע במתן פתרונות. ארגונים רבים מכל רחבי העולם נכחו במקום כדי להציג כיצד צופים יכולים לקחת את שלמדו בג'מבורי ולתרגם זאת לעזרה במדינות המוצא שלהם.
 מתחם דתות ואמונות 
אזור הדתות והאמונות (Faith and Beliefs) היה מתחם שבו הצופים יכלו ללמוד על הדתות השונות בעולם, על ההיסטוריה שלהן ועל תמיכתן בתנועת צופים. למשתתפי הג'מבורי הייתה גם הזדמנות להשתתף בטקסי דת בהתאם לאמונותיהם ולמסורותיהם האישיות. לתוכנית שליחי השלום (Messengers of Peace) היה גם דוכן במתחם זה.

 יום חוויה תרבותית 
לצופים הייתה הזדמנות לחלוק את תרבותם עם צופים אחרים בעולם באמצעות מוזיקה, ריקוד, משחקים, אוכל ועוד. בערבים התקיימו מופעי אחדות באצטדיון ה-Summit.
ממוזער|צילום סלפי במעמד העברת הדגל מתנועת הצופים של יפן למארגני ג'מבורי הצופים העולמי ה-24
 אירועים וטקסים יומיים 
במהלך הג'מבורי, הייתה לצופים הזדמנות לחזות ולהשתתף בפעילויות מיוחדות רבות, אשר החלו בכל בוקר בטקס הנפת הדגלים. אירועים נוספים כללו מפגשים עם אורחים מיוחדים, הופעות מוזיקליות, מטסים מעל המחנה ומדורות.

 חוויית האצטדיון 
טקסי הפתיחה והסיום התקיימו באצטדיון AT&T Summit, שהציג את המיטב של עולם הצופיות.

 Season of Service (עונת השירות) 
תוכנית Season of Service, אשר מומנה על ידי ארגון הצופים העולמי (WOSM), העניקה לכל צופה את ההזדמנות להיות מעורב בשירות קהילתי ולשתף את חוויותיו עם אחרים לפני תחילת ג'מבורי הצופים העולמי ה-24.

 חילופי תגים ועניבות 
מסחר בתגי צופים (פאטצ'ים) היה פופולרי מאוד בג'מבורי הצופים העולמי. צופים מכל רחבי העולם סחרו בתגים מאירועים מקומיים ובתגים מיוחדים שהונפקו על ידי הג'מבורי. כמו כן, הג'מבורי הנפיק עניבת צופים מותאמת אישית לכל מדינה, אשר גם בהן סחרו המשתתפים.

 Novus 
הג'מבורי הנפיק מכשיר אלקטרוני לביש בשם '''נובוס'''. המכשיר הוצמד לזרוע ויכול היה להעביר באופן אלקטרוני את פרטי הקשר של צופה אחד לצופה אחר. במהלך המחנה התקיימה תחרות לאסוף את אנשי הקשר הרבים ביותר. פעולה זו נקראה ''clicking'' והפכה במהרה למשחק פופולרי בין הצופים. הנובוס שימש גם לאיסוף "תגים וירטואליים" על ידי השלמת פעילויות שונות, אשר זיכו את המשתתף בנקודות. נקודות אלו יצרו תחרות נוספת בין הצופים, עם לוח תוצאות שדירג את המשתתפים. מכשירי הנובוס הופעלו גם מרחוק, והפתיעו את העונדים כאשר תרמו לאפקטים של תאורה במהלך טקס הסיום והמופעים באצטדיון.

 פעילויות 
 בתי אוכל בין-לאומיים 
בתי אוכל רבים נפתחו במהלך הג'מבורי, עם עשרה דוכנים שהגישו מאכלים אופייניים למדינות המוצא שלהם. המדינות שהקימו בתי אוכל במחנה היו, בין היתר, ארצות הברית, קנדה, בריטניה, איטליה, ברזיל, צ'ילה, קולומביה, הולנד, פורטוגל וגרמניה.

 ג'מבורי הצופים העולמי ה-24 בתחום האמנויות 
במהלך ג'מבורי הצופים העולמי ה-24, הצלמת הגרמנייה ג'וליאן הרמן פיתחה חלק מפרויקט " Attitude ", צילום תיעודי של חניכי הצופים. היא צילמה סדרת דיוקנאות של משתתפי הג'מבורי, כולל נציגים מ-113 מדינות. התמונות היו חלק מתערוכות בקלן, דורטמונד, ואולדנבורג שבגרמניה. עבודה זו זכתה בפרס Photoszene בשנת 2021.

 קישורים חיצוניים 



 הערות שוליים 

קטגוריה:תנועת הצופים